Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Cristina Ibarrola Guillén andreak egindako galderaren erantzuna, Foru Diputazioak emana, Covid-19aren ondoriozko hilkortasun-tasari buruzkoa. Galdera 2020ko maiatzaren 12ko 52. Nafarroako Parlamentuko Aldizkari Ofizialean argitaratu zen.

Iruñean, 2020ko ekainaren 2an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Cristina Ibarrola Guillén andreak galdera egin du (20/PES-00074) egoitzetako hilkortasun-tasari buruz. Hona Nafarroako Gobernuko lehendakariaren erantzuna:

*Iragan apirilaren 30ean, Osoko Bilkuran parlamentari naizen honi ahoz emandako erantzunean, Gobernuko lehendakariak honako hau adierazi zuen: “egoitzetako hilkortasun-tasa berbera da herrialde guztietan”.*

*Gobernuko lehendakaria zer datu ofizialetan oinarritu zen hori baieztatzeko?*

*Zein da 100.000 biztanleko hilkortasun-tasa Nafarroako egoitzetan eta munduko herrialde guztietan, hori baita parlamentari naizen honek nire mintzaldian aipatu nuena?*

lnternational Long Term Care Policy Network-ek egindako Mortality associated with covid-19 outbreaks in care homes: early international evidence aztelana igortzen dizut, hor aurkituko baituzu eskatutako informazio guztia eta hori izan baitzen ahozko galdera hari erantzuteko erabili nuena.

Hori guztia jakinarazten dizut, Nafarroako Parlamentuko Erregelamenduaren 14. artikulua betez.

Iruñean, 2020ko ekainaren 2an

Nafarroako lehendakaria: María Chivite Navascués

(Oharra: Aipatu azterlana kudeaketa parlamentarioko Ágora sisteman dago eskuragarri).